Erdély (ĵurnalo)

Erdély erdej (Transilvanio) estis la hungarlingva oficiala ĵurnalo de la kluĵa organizo de socialdemokrata partio inter decembro 1944 kaj februaro 1948. Ĝia respondecredaktoroj estis István Raffay, de marto 1946 Sándor Erdélyi; eksterpolitika redaktoro László Salamon. La kulturan rubrikon redaktis György Jánosházy, kaj la sportan László Boldis. Inter la redaktoroj troviĝis: Marton Lili, Mátrai János, Perényi János, Jakab Zsuzsanna kaj Bihari Miklós. Politikajn artikolojn verkis inter aliaj Lakatos István, Goldner-Arányi Endre kaj Erdélyi-Wolff Sándor. Inter novembro 1945 kaj aprilo 1946 ĝi eldonis kun titolo "Erdély vasárnapi képes melléklete" (Ilustrita aldonaĵo dimanĉa de Erdély) koloran literaturan-artan aldonaĵon kun verkoj de Salamon László, Andor Peterdi, Perényi János, Jánosházy György, Nagy István, Tóth Kálmán, Kornis Ottó, Harasztosi Béla, Wagner Béla, Szilágyi Aliz. László Salamon publikis artikolserion pri György Lukács, Gyula Déri-Deheleanu, Dobrogeanu-Gherea, Karl Kautsky, Max Adler, Dimitrov kaj Zsigmond Kunfi.

Fontoj
Romániai magyar irodalmi lexikon

Kategorio:Kluĵo
Kategorio:Hungarlingvaj gazetoj en Rumanio